Exqrch/javanese-Komodo-pixelgpt huggingface dataset:
Ing sisih njero ana denah struktur bunder sing kaya-kayané tilas stupa utawa lapik reca Buda
Ing candhi iki oea tinemu trap, saéngga wujudé mper karo stupa utawa reca Buda ing sadhuwuré kembang teraté sing nuju mekar lan ngambang ing banyu
Wangun kaya ngéné iki unik lan durung naté tinemu ing Indonésia
Wangunan candhi Jiwa ora digawé saka watu, nanging saka bata.
Candhi Cangkuang Candhi Cangkuang iku candhi Hindhu kang dumunung ing Kampung Pulo, wewengkon Cangkuang, Kacamatan Leles, Garut, Jawa Kulon
Candhi iki uga kang pisanan tinemu ing Tatar Sundha sarta minangka siji-sijiné candhi Hindhu ing Tatar Sundha
Candhi iki pisanan tinemu taun 1966 déning tim paneliti Harsoyo lan Uka Candrasasmita dhedhasar lapuran Vorderman (terbit taun 1893) ngenani anané reca kang rusak sarta makam leluhur Arif Muhammad ing Leles
Saliyané nemu reruntuhan candhi, ana uga serpihan péso sarta watu-watu gedhé kang dikira paninggalan jaman megalitikum
Panelitèn sabanjuré (taun 1967 lan 1968) kasil nemu yasan makam
Sanadyan mèh dipesthèkaké yèn candhi iki minangka paninggalan agama Hindhu (watara abad kaping 8 M, sawijining jaman kanthi candhi-candhi ing situs Batujaya lan Cibuaya?), kang nggumunaké ya iku anané pamakaman Islam ing sisihé
Candhi Cangkuang dumunung ing sawijining pulo cilik kang wanguné dawa saka kulon mangétan lan jembaré 16,5 ha
Pulo cilik iki ana ing tengah tlaga Cangkuang ing koordinat 106°54'36,79" Bujur Wétan lan 7°06'09" Lintang Kidul
Saliyané pulo kang duwé candhi, ing tlaga iki ana uga loro pulo liyané kanthi ukuran kang luwih cilik
Lokasi tlaga Cangkuang iki topografiné dumung ing lembah kang subur kira-kira 600-an m l.b.s
(lumahing banyu sagara), kang dikubengi pagunungan: Gunung Haruman (1.218 m l.b.l.) ing sisih wétan-lor, Pasir Kadaleman (681 m l.b.s.) ing sisih kidul-wétan, Pasir Gadung (1.841 m l.b.s.) ing sisih kidul, Gunung Guntur (2.849 m l.b.s.) ing sisih kulon-kidul, Gunung Malang (1.329 m l.b.s.) ing sisih kulon, Gunung Mandalawangi ing sisih kidul-lor, sarta Gunung Kaledong (1.249 m l.b.s.) ing sisih wétan
Wangunan Candhi Cangkuang kang bisa dideleng saiki iki minangka asil pamugaran kang diresmèkaké taun 1978
Candhi ini madeg ing sawijining lahan pesagi kanthi ukuran 4,7 x 4,7 m, dhuwur 30 cm
Sikil yasan kang nyokong "pelipit padma", "pelipit kumuda", lan "pelipit pasagi" ukurané 4,5 x 4,5 m dhuwur 1,37 m
Ing sisih wétan ana "penampil" kanggo trap munggah kang dawané 1,5 m lan amba 1,26 m
Ing antarané sisa-sisa yasan candhi, tinemu uga reca (taun 1800-an) kanthi posisi pinuju sila ing sakndhuwuring "padmasana" gandha
Kaanan reca iki wis rusak, rainé drata, pérangan tangan nganti ugel-ugel wis ilang
Ambané rai 8 cm, amba pundhak 18 cm, amba pinggang 9 cm, padmasana 38 cm (dhuwuré 14 cm), lapik 37 cm & 45 cm (dhuwur 6 cm lan 19 cm), dhuwur 41 cm
Candhi Cangkuang kaya kang katon saiki, sakbeneré minangka asil rekayasa rékonstruksi, sebab yasan asliné mung 35%-an
Mula saka iku, wangun yasan Candhi Cangkuang kang sakbeneré durung diweruhi
Candhi iki dunungé watara 3 m ing sisih kidulé makam Arif Muhammad.
Tata jeneng trinomial Tata jeneng trinomial (Basa Inggris: "trinomial nomenclature") sajeroning biologi iku tegesé jeneng saka taxa sangisoré tataran spésies
Bab iki béda-béda kanggo sato kéwan lan tetuwuhan:
Kedhokteran Kedhokteran (Inggris: "medicine") iku èlmu lan seni kang nyinaoni lelara lan cara-cara nambani
Èlmu kadhokteran iku cabang èlmu kaséhatan kang nyinaoni cara njaga kaséhatan manungsa lan mbalèkaké manungsa marang kaanan séhat kanthi mènèhi pangobatan marang lelara lan cidera
Èlmu iki nyakup kawruh ngenani sistem awak manungsa lan lelara sarta pangobatané, lan panerapan saka kawruh mau
Profesi kadhokteran dituntut supaya mènèhi palayanan kaséhatan kang paling apik, apamanèh saiki cakupan èlmu wis tuwuh ngrembaka
Èlmu kadhokteran untu lan psikologi, sanadyan kerep dipisahaké saka kadhokteran umum, tetep dadi péranganing èlmu kadhokteran
Dhokter bisa duwé kamampuan spesialisasi (wis nglakoni pendhidhikan lanjut pasca sarjana) lan subspesialisasi kang ingaran minangka dhokter spesialis
Pranatan spesialiasi lan gelaré béda-béda ing saben nagara
Èlmu kadhokteran uga mrèmbèt menyang babagan liya
sawatara babagan durung kaloka ing Indonésia.
Èlmu kaséhatan Èlmu kasehatan iku golongan disiplin èlmu terapan sing nangani kasehatan manungsa lan kéwan
Ana rong pérangan èlmu kasehatan: studi, riset, lan kawruh ngenani kasehatan, sarta aplikasi kawruh mau kanggo ngundhakaké kasehatan, nambani lelara, lan mangertèni fungsi-fungsi biologis manungsa lan kéwan
Riset sing diayahi mligi èlmu-èlmu utama biologi, kimia, lan fisika, lan uga èlmu sosial (kaya sosiologi mèdhis)
Babagan èlmu liya sing mènèhi kontribusi wigati marang èlmu kasehatan kalebu biokimia, biotèknologi, rékayasa, epidemiologi, genetika, èlmu perawatan, farmakologi, farmasi, kasehatan masarakat, lan kadhokteran.
Cublak-cublak suweng Cublak-cublak suweng iku sawijining tembang dolanan, ya iku jinis tembang kang prasaja, biyasa ditembangaké déning bocah-bocah cilik, mligi ing padésan, sinambi dolanan bebarengan karo kanca-kancané
Lumantar lagu dolanan, bocah-bocah kawanuhaké bab sato kéwan, sato iwèn, thethukulan, tetuwuhan, bebrayan, lingkungan alam, lan sapanunggalané
Kadhang kala tembang dolanan uga ditembangaké déning waranggana sajeroning swasana tinamtu ing pagelaran wayang kulit
Cublak-Cublak Suweng ya iku salah sawijining dolanan sing diiringi lagu pengiring sing ditembangake
Lagu pengiring ing game iki duwe judhule padha karo jeneng game kasebut dhewe, yaiku cublak-cublak suweng
Dolanan tradhisional cublak-cublak suweng biasane dimainake bocah cilik ing padesan saka Jawa, utamane ing Jawa Tengah, Daerah Istimewa Yogyakarta lan uga Jawa Wetan
Ing dolanan iki diwiwiti kanthi hompimpa utawa gambreng kanggo nemtokake sapa sing bakal kalah kaping pisanan
Sawise iku, wong sing kalah bakal dadi pak Empo, sing madhep ing tengah lan bocah liyane bakal lungguh ing sacedhake Pak Empo
Banjur sing ngubengi Pak Empo mbukak telapak tangane ngadhep munggah lan dilebokake ing gegere Pak Empo
Banjur ana salah sawijine bocah sing nyekel winih / kerikil lan pindhah saka sawit menyang dawane liyane sing diiringi lagu Cublak-Cublek Suweng
Lirik lagu yaiku: cublak-cublak suweng suwengé ting gelèntèr mambu ketundung gudhèl pak empo lirak-lirik sapa ngguyu ndelikaké sir, sir pong delé kopong sir, sir pong delé kopong Lirik tembang " "sapa ngguyu ndelikake" " minangka pratandha yen wiji / kerikil kudu didhelikake kanthi cepet dening bocah sing nampani
Ing pungkasan lagu, kabeh bocah nyekel tangane, pura-pura ndhelikake krikil, kanthi tangane
Pak Empo tangi lan ngramal ing tangane wiji / kerikil didhelikake
Yen dugaane bener, bocah sing nyekel wiji / kerikil dadi Pak Empo
Yen salah, Pak Empo bali menyang posisi asline lan game diwiwiti maneh
Cublak cublak suweng Suwengé ting gelèntèr Mambu ketundhung gudèl Pak empong léra-léré Sapa ngguyu ndelikkaké Sir, sir pong dhelé kopong Sir, sir pong dhelé kopong wis olèh sakenthung galendhung sebaja-biji bekung (asem besa besi besung) pitik tulak katé wana bayem tulak raja (n)donya tangisana ndomblé kacangira lawé temu kéné dudu sanak dudu kadang yèn mati mèlu kelangan sir, sir pong delé bodong sir, sir
sir pong delé bodong sir, sir pong delé bodong su bisu wis mulihké tak tanggapké wayang klithik jreng enong ejeng egung jreng enong ejeng egung Dolanan cublak-cublak suweng
Dolanan iki diarani cublak-cublak suweng amarga nalika dolanan kang dicublek-cublek iku suweng
Dolanan iki biyasa dianakaké wanci soré utawa wengi nalika padhang bulan, ing èmpèran kang jembar
Dolanan cublak-cublak suweng iki ora ngerti saka endi sangkané, nanging dolanan iki misuwur banget ing provinsi Jawa Tengah
Dolanan iki bisa dilakokake déning bocah 5 utawa 7, racaké bocah umur 6-14 taun
Dolanan iki bisa katindakake déning bocah lanang utawa wadon
Sing diperlokake ing dolanan cublak-cublak suweng ya iku suweng, nanging yèn ora ana suweng bisa diganti nganggo krikil
Saliyané suweng utawa krikil, dolanan iki uga diiringi tembang dolanan
Saumpama kang dolanan cacahé 7( A, B, C, D, E, F, lan G)
Bocah 7 iku banjur sut, sapa kang kalah, dadi
Umpama kang dadi G
Banjur G lungguh mengkurep ing lemah lan diubengi bocah 6 liyané ( A, B, C, D, E, lan F)
Salah siji saka bocah 6 kui didadèkaké embok.
Banjur kabèh tangané bocah 6 mau disèlèhaké ing gegeré G, tangané nganthong(telapaké ing dhuwur)
Banjur padha nyanyèkaké tembang cublak-cublak suweng, sinambi embok ngubengaké suweng ing tangané bocah 6 mau
Nalika tembang tekan pak empong lera-lere, kabèh tangan nggegem
Banjur nalika tekan sir sir pong dhele kopong, kabèh tangan dijunjung saka gegere G lan driji duding loro karone nduding banjur diobahake kaya ngirisi gula jawa
Bareng karo iku G tangi saka lungguhe
Nalika tekan sir pong dhele kopong kang kapindho G dikon milih sapa kang nggawa suweng utawa krikil mau
Yèn pilihane G salah, G kudu dadi manèh, nanging yèn bener, sapa kang dipilih mau kudu dadi
Panyakit njero Lelara njero iku cawang lan spesialisasi kadhokteran sing nangani diagnosis lan penanganan organ njero tanpa bedhah ing pasien diwasa
Kanggo dadi dhokter lelara njero, uga karan "internis", dhokter kudu ngrampungna pendhidhikan spesialis sajeroning 4-5 taun kanggo nyinaoni cara ndiagnosis, lan ngrawat lelara sing nyerang wong diwasa
Dhokter lelara njero ing Indonésia diwènèhi gelar SpPD
Dhokter lelara njero dilatih kanggo njawab teka-teki masalah diagnosis lan nangani lelara lan kaanan kronis parah nalika sawatara lelara sing béda-béda bisa kadadéan bebarengan
Dhokter lelara njero bisa milih praktèk ing lelara njero kanthi umum, utawa njupuk pelatihan tambahan kanggo "subspesialisasi" (superspesialisasi) marang salah siji saka 13 laladan lelara njero, lumrahé disusun miturut sistem organ
Contoné, spesialisasi jantung, dhokter lelara njero sing mligi ngenani lelara jantung
Pelatihan subspesialisasi (biyasa karan "fellowship") racaké merlokaké pelatihan tambahan 1-3 taun sadurungé dadi residen lelara njero 4-5 taun sing standar
Ana badan sing ngatur subspesialisasi lelara njero ing Indonésia, ya iku Persatuan Ahli Lelara njero Indonésia
Ing ngisor iki subspesialisasi sing diakoni déning American Board of Internal Medicine
uga ngakoni kualifikasi tambahan ing tlatah iki Dhokter lelara njero uga duwé spesialisasi ing babagan alergi lan imunologi
American Board of Allergy, Asthma, and Immunology minangka badan gabungan antara lelara njero lan pediatri
Bedhah Bedhah utawa pambedhahan (Basa Inggris: "surgery", Basa Yunani: "cheirourgia" "gawéan tangan") iku spesialisasi sajeroning kadhokteran kang nambani lelara utawa tatu kanthi operasi manual lan instrumen
Ahli bedhah ("surgeon") bisa wujud dhokter, dhokter untu, utawa dhokter kéwan kang duwé spesialisasi sajeroning babagan èlmu bedhah.
Dermatologi Dermatologi (basa Yunani: "derma" kang tegesé kulit) iku cabang kadhokteran kang nyinaoni kulit lan pérangan-pérangan kang magepokan karo kulit kaya rambut, kuku, klenjar kringet, lan sapanunggalané
Cawang-cawang saka dermatologi antarané: venereologi (ya iku ngèlmu siyang nyinaoni lelara kang ditularaké liwat piranti kelamin), dermatologi kosmetik lan bedhah dermatologi.
Ginekologi Ginekologi (kanthi barès tegesé "ngèlmu ngenani wanita") iku cawang èlmu kadhokteran kang mligi nyinaoni lelara-lelara sistem reprodhuksi wanita (rahim, vagina lan ovarium)
Ing jaman modhèren iki, mèh kabèh ginekolog uga dadi ahli obstetrik
Bapak ginekologi yakuwi J
Patologi Patologi iku cawang kadhokteran sing magepokan karo ciri-ciri lan perkembangan lelara liwat analisis owah-owahan fungsi utawa kaanan pérangan awak
Babagan patologi dumadi saka patologi anatomi lan patologi klinik
Ahli patologi anatomi gawé kajian kanthi neliti organ déné ahli patologi klinik neliti owah-owahan fungsi sing nyata ing fisiologi awak.
Pediatri Pediatri utawa ngèlmu kaséhatan anak iku spesialisasi kadhokteran kang magepokan karo bayi lan bocah
Tembung pediatri dijupuk saka basa Yunani kuna, "paidi" (παιδί) kang tegesé "bocah" lan "iatros" (ιατρός) kang tegesé "dhokter"
Sapérangan gedhé dhokter anak minangka anggota saka badan nasional kaya Ikatan Dhokter Anak Indonésia, "American Academy of Pediatrics", "Canadian Pediatric Society", lan sapanunggalané
Abraham Jacobi iku bapak pediatri
Pediatri béda karo kadhokteran diwasa
Prabédan fisik awak kang jelas lan kamatengan "pertumbuhan" ndadèkaké kaséhatan anak madeg minangka spesialisasis dhéwé
Awak kang luwih cilik saka bayi duwé aspèk fisiologis kang béda karo wong diwasa
Aspèk kadhokteran liyané mèlu kapengaruhan kaya déné defek kongenital, onkologi, lan immunologi
Cekaké, nangani pasien anak ora kaya nangani pasien diwasa "versi cilik"
Mangsa "kanak-kanak" iku periode "pertumbuhan", "perkembangan", lan kematengan gedhé dhéwé ing manéka organ awak
Ing abad kaping-19 siji saka limang bocah tilar donya sadurungé umur 5 taun
Sebagian gedhé pepati iku disebabaké déning lelara nular
Saiki "sawetara" pepati iku dicegah kanthi nambani lelara wektu kadadéan
Sapérangan gedhé manèh kanthi nyegah lelara liwat imunisasi
Dhokter anak uga nyoba nyegah lelara lan tatu liya sadurungé kadadéan
Dhokter anak ngajari para wong tuwa ngenani kaamanan lan gizi, bisa uga ngajari bocak-bocah kang luwih tuwa ngenani cara ngédhani tatu utawa kecanduan alkohol lan rokok
Amarga mangsa cilikan iku wujud mangsa owah-owahan, pancegahan minangka pérangan utama pediatri.
Psikiatri Psikiatri iku cawang èlmu kadhokteran sing nyinaoni aspèk kaséhatan jiwa sarta prabawa timbal balik marang fungsi-fungsi fisiologis organo-biologis awak manungsa
Minangka sawijining cawang èlmu kadhokteran, èlmu psikiatri ora madeg dhéwé, nanging tansah kolaborasi lan kabèh aspèké tansah magepokan karo cawang-cawang èlmu kadhokteran liyané, umpamané karo cawang èlmu saraf (Neurologi) lan èlmu lelara njero (Internal Medicine)
Èlmu psikiatri dibangun ing 4 fondasi dhasar, yaiku:
Radhiologi Radiologi iku èlmu kadhokteran kanggo ndeleng pérangan njero awak manungsa migunakaké pancaran utawa radhiasi gelombang, ya iku gelombang elektromagnetik utawa gelombang mekanik
Wiwitané frekuensi sing dianggo awangun sinar-x ("x-ray") nanging kanthi majuné tèknologi modhèren banjur migunakaké pamindaian ("scanning") gelombang dhuwur banget ("ultrasonic") kaya "ultrasonography" (USG) lan uga MRI ("magnetic resonance imaging").
Obstetrik Obstetrik iku èlmu bedhah kadhokteran kang mligi nyinaoni cara nangani wanita lan bayi sajeroning masa ngandhut, prosès kelairan lan puerperium (periode sawisé kelairan)
Para ahli obstetrik akèh-akèhé uga minangka ginekolog.
Carita Purnawijaya Carita Purnawijaya utawa ing basa Walanda "Poernawidjaja’s hellevaart of de volledige verlossing" iku sawijining karya sastra ing basa Sundha Kuna
Carita iki ya iku ngenani panglelanan sang paraga baku utawa protagonis carita, Purnawijaya menyang naraka
Carita iki kawarisaké ing rong naskah manuskrip godhong palem kang ditulisi mawa aksara Sundha Kuna lan saiki disinggahaké ing Kapustakan Nasional RI; kropak 413 lan kropak 423
Rong naskah godhong palem iki diprakirakaké asalé saka abad kaping 17 Masehi lan saiki kondisiné mrihatinaké banget
Kropak 413 iku sawijining naskah cilik kang ukurané 14 x 2 cm lan cacahé 39 lempir
Naskah rontal iki bokmanawa jaman mbiyèn tau dienggo dadi jimat
Naskah iki luwih lawas lan kondisiné luwih becik tinimbang naskah sijiné
Banjur kropak 423 iku sawijining naskah nipah kang ukurané 30 x 3,5 cm lan cacahé 35 lempir
Naskah nipah iki kondisiné wis mrihatinaké banget
Akèh lempir kang wis rusak, bolong utawa bolèng
Tèksé uga akèh kang korup utawa rusak
Naskah iki luwih anom tinimbang naskah sijiné
Pleyte celathu yèn naskah kang luwih tuwa, ya iku kropak 413 ditulis déning sawijining siswa Kyai Raga
Tokoh iki misuwur minangka pesirah kabuyutan utawa patapan ing ngendi naskah-naskah iki tinemu
Kabuyutan Kyai Raga iku papané ana ing lèrènging gunung Sri Manganti utawa saiki diarani Cikuray ing tlatah Garut
Gunung iki papané ana ing sisih wétan tlatah kabudayan Sundha
Tèks iki nyritakaké prakara panglelanan Purnawijaya, sang protagonis, menyang naraka
Banjur Purnawijaya ing carita iki diajari mawa dawa déning sang Déwa Utama ngenani pagawéyan ala
Sawisé iku sang Purnawijaya diajak mara menyang naraka lan ndeleng kepriyé wong-wong dosa disiksa
Banjur Purnawijaya takon marang Yamadipati, sang nyepeng naraka, kepriyé carané mungkasi panyiksan iki
Banjur Yamadipati ngendika yèn wong-wong iku kabèh padha ing kéné déné mbiyèn tumindhak ala lan bisa nitis manèh ing panguripan sabanjuré
Kajaba iku Purnawijaya uga olèh pangajaran
Gandhèngané karo tèks liyané
"Carita Purnawijaya" iku sawijining gubahan tèks Jawa Kuna kang ajudhul "Kuñjarakarna"
Carita iki prakara Kuñjarakarna, sawijining yaksa (sajenis raksesa) kang agentur tapa amarga péngin nebus dosané
Carita Sundha Kuna iki wis séjé saka carita Jawa Kuna iki
Ing carita Jawa Kuna iki, alur carita kasusun saka rong pérangan lan iku sawijining carita agama Buda
Nanging karakter Buddhis ing carita Sunda Kuna iki wis ilang babar belas.
Banjur carita Sunda iki namung kasusun saka sapérangan waé
Rong pérangan carita Kuñjarakarna iki ya iku panglelanan sang Kuñjarakarna menyang naraka
Kuñjarakarna anggentur tapa lan olèh berkah saka Wairocana utawa sang Buda supaya bisa ndeleng naraka
Ing kana dhèwèké weruh wong-wong dosa kang disiksa
Banjur dhèwèké weruh sawijining panci gedhé kanggo nggodhog wong-wong adosa
Sawisé iku Kuñjarakarna weruh ana panca anyar kang lagi ditata kanggo Purnawijaya
Purnawijaya iku kanca akrabé Kuñjarakarna
Banjur dhèwèké kagèt lan nyuwun marang sang Buda supaya pareng ngèlikaké kancané iku
Sang Buda marengaké Kuñjarakarna lunga menyang kancané
Pérangan kapindho iku caritané sang Purnawijaya
Yèn tèks Sundha Kuna iki nduwé gegandhèngan eret karo tèks Jawa Kuna Kuñjarakarna iku dudu kebetulan
Awit naskah Kuñjarakarna kang lawas dhéwé lan ngamot tèks Jawa iki lan saiki disinggahaké ing Kapustakan Univèrsitas Leiden minangka Naskah Leiden Codex Orientalis 2266, diprakirakaké asalé saka Jawa Kulon
Prabandhingan tèks Sundha Kuna-Jawa Kuna
Ora bisa dipungkiri yèn tèks Sundha iki dhedhasar tèks Jawa Kuna
Ing sawatara fragmèn, tèks Sundha iki mèmper karo tèks Jawa, malahan ing tingkat tetembungan
Ing ngisor iki tèks Sundha Kuna dijèjèraké karo tèks Jawa Kuna.
Kardiologi Kardiologi (asal saka basa Yunani: καρδιά (kardia) sing tegesé jantung) iku cawang èlmu kadhokteran sing mligi nyinaoni lelara jantung lan pembuluh getih
Kardiologi lumrahé dipérang dadi: "kelainan" jantung gawan, lelara jantung koroner, gagal jantung, lelara jantung valvular, aritmia lan elektrofisiologi, sarta "kelainan" pembuluh getih utawa vaskular (arteri lan vena)
Dhokter sing nekuni lan nyambut gawé ing lingkup lelara jantung lan pembuluh getih karan Kardiologis utawa Kardiolog.
Kedharuratan mèdhis Kedharuratan mèdhis iku cawang èlmu kadhokteran sing dipraktèkaké ing siji unit gawat dharurat rumah sakit, lan ing papan liyané ing ngendi ana pitulung pisanan marang siji lelara diperlokaké
Kedharuratan mèdhis fokus marang diagnosis lan pangobatan lelara akut lan cidra sing merlokaké tindakan rikat
Sanadyan babagan iki ora mènèhi perawatan "jangka panjang", dhokter-dhokter ahli bisa mi pelayanan sabanjuré marang pasien kanthi kasus-kasus tinamtu
Kedharuratan mhis tuwuh saka kadhokteran umum lan nyakup cawang kadhokteran liyané, kaya èlmu bedhah
Dhokter ahli kudu nguwasani tata cara pambedhahan, resusitasi trauma, panylametan urip liwat jantung lan pernapasan lanjut
Saliyané iku, dhokter perlu uga dijangkepi karo kemampuan anestesi, bedhah plastik, nangani serangan jantung lan liyané sajeroning èlmu lelara njero, nangani pasien ngandhut dharurat, lan nangani kasus mimisen utawa epistaksis.
Kedhokteran rehabilitasi mèdhis Kedhokteran rehabilitasi medhik (basa Inggris: "Physical medicine and rehabilitation" (PM&R), utawa "physiatry" (fĭz'ē-āt'rē or fĭ-zī'ə-trē), iku cawang kadhokteran kang tujuané ngundhakaké lan ndandani kamampuan fungsional lan kualitas urip kanggoné pasien kang ngalami kacacadan fisik utawa cacad
Dhokter rehabilitasi medhik kang wis ngrampungké sinau ing babagan iki diarani "physiatrist".
Anestesi Anestesi (pambiusan; asal saka basa Yunani an-"ora, tanpa" lan "aesthētos," "persèpsi, kamampuan kanggo ngrasa"), kanthi umum tegesé tindakan ngilangaké rasa lara nalika ngayahi pambedhahan lan manéka prosedhur liyané sing njalari rasa lara ing awak
Istilah anestesi dipigunakaké sepisanan déning Oliver Wendel Holmes Sr ing taun 1846
Obat kanggo ngilangaké nyeri kapérang dadi rong golongan, yaiku "analgetik" lan "anestesi"
Analgetik iku obat kanggo ngurangi nyeri tanpa disertani ilangé rasa kanthi total
Wong sing ngonsumsi analgetik tetep sadhar
Analgetik ora ngilangaké kabèh rasa nyeri, nanging mung ngènthèngaké rasa nyeri
Sawetara jinis anestesi njalari ilangé kasadaran, déné jinis sing liya mung ngilangaké nyeri ing pérangan awak tinamtu lan sing nganggo tetep sadar
Sawetara tipe anestesi yaiku:
Lebanon (film) Lebanon iku filem perang Israèl sing disutradarani Samuel Maoz
Film iki menangaké Leone d'Oro ing Fèstival Film Internasional Venesia kaping 66, dadi filem Israèl kapisan sing menangaké pamulèn iku
Film iki durung ditayangaké kanthi amba
Ing Israèl dhéwé filem iki dianggep kontrovèrsial
Film iki dinominasèkaké kanggo Ophir Awards.
Djibouti (kutha) Djibouti (Arab: ‎‎, Somali: "Jabuuti", Prancis: "Ville de Djibouti") iku sawijining kutha ing nagara Djibouti
Kutha iki minangka kutha krajan nagara lan minangka kutha gedhé dhéwé ing Djibouti
Ing taun 2005, kutha iki kang ndunungi cacahé 542.000 jiwa lan jembar wewengkon 630 km²
Kutha iki diadegaké taun 1888 lan dadi kutha palabuhan utama ing Djibouti.
Palang Merah Indonésia Palang Merah Indonésia (PMI) iku sawijining organisasi perhimpunan nasional ing Indonésia sing makarya ing babagan sosial kamanungsan
PMI ora mihak ing golongan pulitik, ras, utawa agama tinentu
PMI ing pangleksanané uga ora mbédakaké sapa sing arep ditulungi nanging ngutamakaké obyek kurban sing paling mbutuhaké pitulungan kanggo keslametan jiwané
Nganti saiki PMI wis ana ing 33 PMI Dhaérah (tingkat provinsi) lan watara 408 PMI Cabang (tingkat kutha/kabupatèn) ing Indonésia
PMI punika tugasipun warni-warni ing babagan sosiyal
Tiyang saged nyumbang rah lumantar PMI
Wonten ing PMi ngrika boten lajeng dipunsedhot rahipun, nanging dipunpriksa rumiyin
Tiyang ingkang badhé dhonor dharah utawi nyumbang rah kedah saras
Manawi makaten saweg dipunsedhot dipunobati saprelunipun
Tiyang ingkang kekirangan rah saged nyuwun biyantu dhateng PMI punika
Caranipin boten kénging grusa-grusu, kirang begjanipun saged mbandakalani
Langkung rumiyin kedah dipunpriksa kanthi tliti golongan rahipun
Golongan rah punika warna-warni, wonten goongan rah A, B, AB, lan O
Sasampunipun dipunpriksa golongan rahipun, upaminipun golongan A, lajeng dipunsumbang inggih golongan rah A
Pitulas dina sawisé Proklamasi Kemerdékaan RI Presidhén Soekarno ngongkon gawé organisasi Palang Mérah Nasional
Buntaran sing waktu kapungkur jabat Mantri Keséhatan RI Kabinet I, tanggal 5 Séptémbér 1945 gawé panitia yakuwi: dr R
Bahder Djohan (Penulis), lan dr Djoehana Wiradikarta; dr Marzuki; dr
Sitnala (anggota) Tanggal 17 Séptémber 1945 Palang Mérah Indonésia wis kebentuk
PMI diakui karo komité Palang Mérah Internasional di taun 1950.
Freetown Freetown iku kutha krajan sisan kutha gedhé dhéwé ing Sierra Leone
Kutha kang diadegaké ing tanggal 11 Maret 1792 iki duwé wewengkon kang jembaré 357 km² lan kang ndunungi cacahé 1.070.200 jiwa (2006)
Freetown minangka kutha plabuhan utama ing Samodra Atlantik.
Patrick Swayze Patrick Wayne Swayze ( /ˈsweɪziː/; #ALIH punika satunggiling pameran priya, penari, penyanyi lan panulis lagu asal Amérika Sarékat
Panjenenganipun misuwur salebetipun perannipun minangka pameran priya romantis salebetipun filem "Dirty Dancing" lan "Ghost" lan ugi minangka Orry Main salebetipun sérial TV "North and South"
Panjenenganipun dipunnobataken déning kalawarti "People" minangka salah satunggiling "Sexiest Man Alive" ing taun 1991.
Giancarlo Fisichella Giancarlo Fisichella (akrab dipinundang Fisi utawi Fisico, #ALIH) punika satunggiling pambalap Formula 1 asal Italia
Piyambakipun sapuniki mbalap minangka pambalap panggantos Felipe Massa kanggé tim Scuderia Ferrari
Sadèrèngipun ing Ferrari, Fisico sampun mbalap sesarengan tim Minardi, Jordan, Benetton/Renault, Sauber, lan Force India